রাজ্যের চার জেলায় ফের হতে পারে বৃষ্টি!

ওয়েব ডেস্ক : সবে মিটেছে কালীপুজো। শান্ত হয়েছে চারিদিক। তবে আবহাওয়ার (Weather) মুখ কিছুটা ভার রয়েছে আজ। হাওয়া অফিস জানাচ্ছে, বুধবার দক্ষিণবঙ্গের চার জেলায় হালকা থেকে মাঝারি বৃষ্টিপাতের (Rain) সম্ভাবনা রয়েছে। ওই চার জেলায় ইতিমধ্যে জারি করা হয়েছে হলুদ সতর্কতা।

হাওয়া অফিস জানাচ্ছে, আজ উত্তর ২৪ পরগনা (North 24 Parganas), দক্ষিণ ২৪ পরগনা (South 24 Parganas), পূর্ব মেদিনীপুর (East Midnapore) এবং পশ্চিম মেদিনীপুরে (West Midnapore) বৃষ্টির সম্ভাবনা রয়েছে। তবে এই জেলাগুলিতে ভারী বৃষ্টির তেমন সম্ভাবনা নেই। হালকা থেকে মাঝারি বৃষ্টিপাত হতে পারে এই জেলাগুলিতে। তবে দক্ষিণবঙ্গে বৃষ্টির সম্ভাবনা থাকলেও, উত্তরবঙ্গের কী অবস্থা? সেখানে বৃষ্টি হবে? কী বলছে হাওয়া অফিস।

আরও খবর : শিব লিঙ্গ থিমে দিওয়ালী ক্লাবের দুর্গোৎসব, শুভ সূচনা করলেন শিশির অধিকারী

প্রসঙ্গত, সম্প্রতি প্রচণ্ড বৃষ্টিতে ভেসেছে উত্তরবঙ্গ (North Bengal)। বন্যা ও ধসের কারণে মৃত্যু হয়েছিল একাধিক মানুষের। সেই ধ্বংসলীলা থেকে এখনও বেরতে পারেনি পাহাড়ের মানুষ। তবে সেই দুর্যোগের পর বর্তমানে উত্তরবঙ্গের আবহাওয়া আগের থেকে ভালোই রয়েছে। সেখানে ভাইফোঁটা পর্যন্ত বৃষ্টির কোনও সম্ভাবনা নেই বলে জানাচ্ছে আবহাওয়া দফতর।

অন্যদিকে আগামী শুক্রবার, ২৪ অক্টোবর আন্দামান সাগরে একটি ঘূর্ণাবর্ত তৈরির সম্ভাবনা রয়েছে। যা ওই দিনেই পৌঁছবে তামিলনাড়ু উপকূলে। তার পরে সেটি ঘূর্ণিঝড়ে পরিণত হওয়ার সম্ভাবনা রয়েছে। ঘর্ণাবর্তটি ঘূর্ণিঝড়ে পরিণত হলে তার নাম হবে মান্থা। যার ল্যান্ডফল হওয়ার সম্ভাবনা রয়েছে তামিলনাড়ুর পুদুচেরিতে। আবার ওড়িশা উপকূলেও হতে পারে এর ল্যান্ডফল। যার কারণে বাংলায় বৃষ্টি হওয়ার সম্ভাবনা রয়েছে।

দেখুন অন্য খবর :